Мара Белчева
В душата ми градина…

chitanka.info

В душата ми градина

речта си посади,

и на далеч отмина.

Речта ти реч роди.

Когато се завърна

речта си непозна;

когато ме прегърна

ти — майска светлина —

тя пак бе полетяла

— пчела от цвят на цвят —

и от дъхът ти брала

най-дивний аромат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.